ai4bharat/Pralekha huggingface dataset:
મંત્રીમંડળ
મંત્રીમંડળે શાંતિપૂર્ણ ઉદ્દેશો માટે બાહ્ય અંતરિક્ષનાં સંશોધન અને ઉપયોગમાં સહયોગ પર ભારત અને ઇન્ડોનેશિયા વચ્ચે રૂપરેખા સમજૂતીને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે શાંતિપૂર્ણ ઉદ્દેશો માટે બાહ્ય અંતરિક્ષનાં સંશોધન અને ઉપયોગમાં સહયોગ સ્થાપિત કરવા પર ભારત અને ઇન્ડોનેશિયા વચ્ચે સમજૂતીની રૂપરેખાને કાર્યોત્તર મંજૂરી આપી દીધી છે. આ રૂપરેખા સમજૂતી પર 30 મે, 2018નાં રોજ જાકાર્તામાં હસ્તાક્ષર થયાં હતાં અને પછી એનું આદાન-પ્રદાન કરવામાં આવ્યું હતું.
મુદ્દાસર વિગત:
- આ રૂપરેખા સમજૂતી અંતરિક્ષ વિજ્ઞાન, બાહ્ય અંતરિક્ષનાં સંશોધન, અંતરિક્ષ ટેકનોલોજીનાં ઉપયોગ, પૃથ્વીનાં દૂર સંવેદિતા, સંકલિત બીઆઇએકે ટીટીસી કેન્દ્રની કામગીરી અને જાળવણી, ભારતીય ગ્રાઉન્ડ સ્ટેશનનું હોસ્ટિંગ, આઈઆરઆઈએમએસ સ્ટેશનનું હોસ્ટિંગ, એલએપીએએન નિર્મિત ઉપગ્રહોને છોડવા માટે સહાયતા, ગ્રાઉન્ડ સ્ટેશનોનાં પરસ્પર ઉપયોગ વગેરે જેવા સંભવિત રસપ્રદ ક્ષેત્રોમાં સહયોગ કરવામાં સમર્થ બનાવશે.
- આ રૂપરેખા સમજૂતીથી વિશિષ્ટ કામગીરીઓ માટે પ્રક્રિયાઓનાં અમલીકરણને અંતિમ ઓપ આપી શકાશે. એનાં પરિણામે આ સમજૂતીનાં લક્ષ્યાંકોને હાંસલ કરવાનાં ઉદ્દેશ સાથે એક સંયુક્ત કાર્યદળની રચના કરવામાં આવશે, જેમાં અંતરિક્ષ વિભાગ/ઇસરો, ઇન્ડોનેશિયન નેશનલ ઇન્સ્ટિટ્યૂટ ઑફ એરોનોટિક્સ એન્ડ સ્પેસ નાં સભ્ય સામેલ હશે.
વ્યાપક અસર:
આ રૂપરેખા સમજૂતી ભારત અને ઇન્ડોનેશિયા વચ્ચે સહયોગને વધારે મજબૂત બનાવશે. આ સમજૂતી ઇન્ડોનેશિયામાં ઇસરોનાં ટીટીસી કેન્દ્ર અને આઈઆરએમએસ કેન્દ્રની સ્થાપના કરવામાં સહાયક બનશે.
પૃષ્ઠભૂમિ:
છેલ્લાં બે દાયકાથી વધારે સમયથી ભારત અને ઇન્ડોનેશિયા અંતરિક્ષ ક્ષેત્રમાં સહયોગ કરી રહ્યાં છે. ભારતીય અંતરિક્ષ સંશોધન સંસ્થા નાં સ્પેસક્રાફ્ટ અને સેટેલાઇટ અભિયાન માટે ટેલીમેટ્રી ટ્રેકિંગ એન્ડ કમાન્ડ  સમર્થન આપવા માટે ઇન્ડોનેશિયાનાં બિયાકમાં ગ્રાઉન્ડ સ્ટેશનની સ્થાપના કરવામાં આવી છે. હાલમાં આ સહયોગ 1997 અને 2002માં હસ્તાક્ષરિત એજન્સી સ્તર   સમજૂતીને આગળ વધારવામાં આવી છે. વર્ષ 1997નાં સમજૂતીકરાર અનુસાર, સંચાલન, જાળવણી અને ઉપયોગનાં અધિકારને જાળવીને ઉપકરણનાં ટાઇટિલને 5 વર્ષ પછી એલએપીએએનને સુપરત કરવાનું હતું.
ઉપરોક્ત બાબતને ધ્યાનમાં રાખીને સરકારનાં સ્તરે સહયોગને વધારી ઇસરો અને એલએપીએએનને શાંતિપૂર્ણ ઉદ્દેશો માટે બાહ્ય અંતરિક્ષનાં સંશોધન અને ઉપયોગમાં સહયોગ પર ભારત અને ઇન્ડોનેશિયા વચ્ચે રૂપરેખા સમજૂતીનાં મુસદ્દા પર વાતચીતની અને જાકાર્તામાં 23 થી 26 એપ્રિલ, 2018માં ભારત અને ઇન્ડોનેશિયા વચ્ચે એક બેઠક દરમિયાન પારસ્પરિક રીતે સંમતિ વ્યક્ત કરવામાં આવી છે. વિદેશ મંત્રાલય અને મિનિસ્ટર-ઇન-ચાર્જ તરીકે પ્રધાનમંત્રી પાસેથી જરૂરી મંજૂરીઓ મેળવ્યાં પછી 30 મે, 2018નાં રોજ ભારતનાં પ્રધાનમંત્રીનાં ઇન્ડોનેશિયાનાં પ્રવાસ દરમિયાન આ રૂપરેખા સમજૂતી પર હસ્તાક્ષર કરવામાં આવ્યાં હતાં અને પછી એનું આદાન-પ્રદાન કરવામાં આવ્યું હતું.
J.Khunt/RP
(Visitor Counter : 99
પ્રધાનમંત્રીનું કાર્યાલય
પ્રધાનમંત્રી શ્રીએ PV સિંધુને તેણીનું પ્રથમ સિંગાપોર ઓપન ટાઈટલ જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ પીવી સિંધુને તેનું પ્રથમ સિંગાપોર ઓપન ટાઈટલ જીતવા બદલ અભિનંદન પાઠવ્યા છે. શ્રી મોદીએ એમ પણ કહ્યું છે કે આ દેશ માટે ગર્વની ક્ષણ છે અને આવનારા ખેલાડીઓને પ્રેરણા પણ આપશે.
કેન્દ્રીય રમતગમત મંત્રી, શ્રી અનુરાગ સિંહ ઠાકુરના ટ્વીટના જવાબમાં, પ્રધાનમંત્રીએ કહ્યું;
"હું @Pvsindhu1ને તેણીનું પ્રથમ સિંગાપોર ઓપન ટાઈટલ જીતવા બદલ અભિનંદન આપું છું. તેણીએ ફરીથી તેની અસાધારણ રમત પ્રતિભા દર્શાવી છે અને સફળતા હાંસલ કરી છે. આ દેશ માટે ગર્વની ક્ષણ છે અને આવનારા ખેલાડીઓને પ્રેરણા પણ આપશે."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે રેલવે ક્ષેત્રમાં ટેકનિકલ સહકાર પર ઇટાલીની ફેરોવી દેલો સ્ટેટો ઇટાલિયન એસ.પી.એ સાથે એમઓયુને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે રેલવે ક્ષેત્રમાં ટેકનિકલ સહકાર પર 31મી જાન્યુઆરી, 2017ના રોજ પ્રજાસત્તાક ઇટાલીના ફેરોવી દેલો સ્ટેટો ઇટાલિયન એસ.પી.એ સાથે થયેલા સમજૂતી કરાર ને મંજૂરી આપી હતી.
આ એમઓયુ સલામતી, કાર્યદક્ષતા અને સ્થિરતાને પ્રોત્સાહન આપવા રેલવે ક્ષેત્રમાં લેટેસ્ટ ડેવલપમેન્ટ અને નોલેજનું આદાનપ્રદાન કરવા અને તેને વહેંચવા ભારતીય રેલવેને પ્લેટફોર્મ પૂરું પાડશે. એમઓયુ માહિતી, નિષ્ણાતોની બેઠકો, સેમિનાર્સ, ટેકનિકલ મુલાકાતો અને સંયુક્તપણે સંમત સહકાર દ્વારા સ્થાપિત પ્રોજેક્ટ્સના અમલીકરણના આદાનપ્રદાનને સુલભ પણ બનાવશે.
આ એમઓયુનો ઉદ્દેશ બંને પક્ષોને પારસ્પરિક લાભ આપવા સલામતી, કાર્યદક્ષતા અને સ્થિરતાને પ્રોત્સાહન આપવા રેલવે ક્ષેત્રમાં ટેકનિકલ સહકારી પ્રવૃત્તિઓ વિકસાવવાનો છે. તે નીચેના ક્ષેત્રોમાં ટેકનિકલ સહકાર સક્ષમ બનાવશેઃ
ક. ટ્રેનની કામગીરીમાં સલામતી વધારવા ભારતીય રેલવેનાં સલામતીનું ઓડિટ અને જરૂરી પગલાં;
ખ. સેફ્ટી ઇન્ટિગ્રિટી લેવલ 4  સાથે સંબંધિત આધુનિક ટેકનોલોજી આધારિત સલામતી ઉત્પાદનો અને સિસ્ટમની આકારણી અને સર્ટિફિકેશન;
ગ. આધુનિક સિગ્નલિંગ અને ટ્રેન કન્ટ્રોલ સિસ્ટમના ક્ષેત્રો સહિત સલામતી પર કેન્દ્રિત તાલીમ અને સક્ષમતા વિકાસ;
ઘ. જાળવણી અને નિદાનમાં આધુનિક પ્રવાહો;
ચ. સહભાગીઓ દ્વારા સંયુક્તપણે ઓળખ કરાયેલા અન્ય કોઈ ક્ષેત્ર.
પૃષ્ઠભૂમિ:
ફેરોવી દેલો સ્ટેટો ઇટાલિયન ગ્રૂપ  ઔદ્યોગિક જૂથ છે, જે રેલવે સાથે સંબંધિત વ્યવસાયો પર ધ્યાન કેન્દ્રિત કરતી તેની વિવિધ કંપનીઓ મારફતે ઇટાલિયન રેલવે ક્ષેત્રનું સંચાલન કરે છે. તેમાં મુખ્ય છેઃ ટ્રેનઇટાલિયા – રેલ ટ્રાન્સપોર્ટ, રેટે ફેરોવિઆરિયા ઇટાલિયાના – રેલવે ઇન્ફ્રાસ્ટ્રક્ચર મેનેજર, ઇટાલફેર – એન્જિનીયરિંગ કંપની, ઇટાલસેરિફર – રેલવે સિસ્ટમ અને કમ્પોનેન્ટને સર્ટિફાઇડ કરતી સંસ્થા. એફએસ ગ્રૂપ સંપૂર્ણપણે ઇટાલીની સરકારની માલિકીનું છે અને ટ્રેઝરી મંત્રાલય નીચે કામ કરે છે.
રેલવે મંત્રાલયે વિવિધ વિદેશી સરકારો અને નેશનલ રેલવે સાથે રેલ સેક્ટર સાથે ટેકનિકલ સહકાર સ્થાપિત કરવા એમઓયુ કર્યા છે. સહકારના ક્ષેત્રોમાં હાઈ સ્પીડ કોરિડોર્સ, વર્તમાન રુટની ઝડપ વધારવી, વૈશ્વિક કક્ષાનાં સ્ટેશનોનો વિકાસ કરવો, હેવી હોલ ઓપરેશન્સ અને રેલવે ઇન્ફ્રાસ્ટ્રક્ચરનું આધુનિકરણ વગેરે સામેલ છે. આ સહકાર રેલવે, ટેકનોલોજી અને ઓપરેશન્સ, નોલેજ શેરિંગ, ટેકનિકલ મુલાકાતો, ટ્રેનિંગ અને સેમિનાર તથા પારસ્પરિક રસના ક્ષેત્રમાં કાર્યશાળાઓના ક્ષેત્રોમાં વિકાસ પર માહિતીના આદાનપ્રદાન મારફતે સ્થાપિત કરવામાં આવ્યો છે.
એમઓયુ ભારતીય રેલવે માટે રેલવે ક્ષેત્રમાં લેટેસ્ટ ડેવલપમેન્ટ અને જાણકારીનું આદાનપ્રદાન કરવા અને વહેંચવા ભારતીય રેલવે માટે પ્લેટફોર્મ પૂરું પાડે છે. એમઓયુ ટેકનિકલ કુશળતાઓ, રિપોર્ટ્સ અને ટેકનિકલ દસ્તાવેજો, ચોક્કસ ટેકનોલોજી ક્ષેત્રો પર કેન્દ્રિત તાલીમ અને સેમિનાર્સ/કાર્યશાળાઓ તથા જાણકારીની વહેંચણી માટે અન્ય ઇન્ટરેક્શન્સની સુવિધા આપે છે.
AP/J.Khunt/GP
(Visitor Counter : 22
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 68.46 કરોડ લોકોને રસી આપવામાં આવી
- છેલ્લા 24 કલાકમાં ભારતમાં 42,766 નવા કેસ નોંધાયા
- સક્રિય કેસ કુલ કેસનાં 1.24% થયા
- ભારતમાં સક્રિય કેસનું ભારણ 4,10,048 થયું
- સાજા થવાનો દર હાલમાં 97.42% નોંધાયો
- છેલ્લા 24 કલાકમાં 38,091 દર્દીઓ સાજા થયા, કુલ 3,21,38,092 દર્દીઓ સાજા થયા
- સાપ્તાહિક પોઝિટિવીટી 2.62% છે, જે છેલ્લા 72 દિવસથી 3%થી ઓછો છે
- દૈનિક પોઝિટિવીટી દર 2.45% પહોંચ્યો
- કુલ 53.00 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1752212
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
વિગત: https://pib.gov.in/PressReleasePage.aspx?PRID=1752206
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 172
આર્થિક બાબતો પર મંત્રીમંડળીય સમિતિ
2022ની મોસમ માટે કોપરા માટે લઘુતમ ટેકાના ભાવ ને કેન્દ્રીય મંત્રીમંડળની મંજૂરી
એમએસપી નફાના ગાળા તરીકે લઘુતમ 50 ટકા સુનિશ્ચિત કરે છે
પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી આર્થિક બાબતો અંગેની કેન્દ્રીય મંત્રીમંડળની સમિતિની બેઠકમાં 2022ની સિઝન માટે કોપરા માટે લઘુતમ ટેકાના ભાવ ને મંજૂરી આપવામાં આવી છે.
મિલિંગ કોપરાની ફેર એવરેજ ક્વોલિટી  માટે એમએસપી 2021માં ક્વિન્ટલ દીઠ રૂ. 10,335 હતી એ 2022 સિઝન માટે ક્વિન્ટલ દીઠ રૂ. 10590 કરવામાં આવી છે અને બોલ કોપરા માટે 2021ના ક્વિન્ટલ દીઠ રૂ. 10,600થી વધારીને 2022 સિઝન માટે એમએસપી ક્વિન્ટલ દીઠ રૂ. 11,000 કરવામાં આવી છે. આ મિલિંગ કોપરા માટે ઉત્પાદનના અખિલ ભારત સરેરાશ ખર્ચ કરતા 51.85 ટકા અને બૉલ કોપરા માટે 57.73 ટકા સુનિશ્ચિત કરે છે. 2022 માટે કોપરાના એમએસપીમાં વધારો સરકારે બજેટ 2018-19માં જાહેરાત કરેલી કે સમગ્ર ભારતના ભારાંક સરેરાશ ઉત્પાદન ખર્ચ કરતા એમએસપી ઓછામાં ઓછા 1.5 ગણા નક્કી કરવી એ સિદ્ધાંતને અનુરૂપ છે.
આ નિર્ણય કમિશ ફોર એગ્રિકલ્ચરલ કોસ્ટ્સ એન્ડ પ્રાઇસિસ ની ભલામણો આધારિત છે.
તે નફાના ગાળા તરીકે ઓછામાં ઓછા 50 ટકા સુનિશ્ચિત કરે છે અને 2022 સુધીમાં ખેડૂતોની આવક બમણી કરવાનું શક્ય બનાવવા તરફનું અને પ્રગતિશીલ અને અગત્યનાં પગલાંમાંનું એક પગલું છે.
નેશનલ એગ્રિકલ્ચરલ કો-ઓપરેટિવ માર્કેટિંગ ફેડરેશન ઑફ ઇન્ડિયા લિમિટેડ અને નેશનલ કો-ઓપરેટિવ કન્ઝ્યુમર ફેડરેશન ઑફ ઇન્ડિયા લિમિટેડ કોપરા પકવતા રાજ્યોમાં એમએસપીએ ટેકા ભાવની કામગીરી હાથ ધરવા માટે કેન્દ્રીય નોડલ એજન્સીઓ તરીકે કામ કરવાનું ચાલુ રાખશે.
SD/GP/JD
(
ઇલેક્ટ્રોનિક્સ તથા સૂચના પ્રોદ્યોગિકી મંત્રી
આધાર આધારિત ફેસ ઓથેન્ટિકેશન ટ્રાન્ઝેક્શન મે મહિનામાં 10.6 મિલિયનની સર્વોચ્ચ સપાટીને પાર
ઑક્ટોબર 2021માં તેની શરૂઆત થઈ ત્યારથી મે મહિનામાં માસિક વ્યવહારો 10.6 મિલિયનની સર્વકાલીન ઊંચાઈને સ્પર્શીને સેવા વિતરણ માટે આધાર આધારિત ફેસ ઓથેન્ટિકેશન વ્યવહારો મજબૂત વેગ મેળવી રહ્યા છે.
10 મિલિયનથી વધુ ફેસ ઓથેન્ટિકેશન ટ્રાન્ઝેક્શનની નોંધણી કરવા માટે આ સતત બીજો મહિનો છે. ફેસ ઓથેન્ટિકેશન ટ્રાન્ઝેક્શન્સની સંખ્યા વધી રહી છે અને જાન્યુઆરી 2023માં નોંધાયેલા આવા વ્યવહારોની સરખામણીમાં મે મહિનામાં માસિક સંખ્યામાં 38 ટકાનો વધારો થયો છે, જે તેનો વધતો ઉપયોગ દર્શાવે છે.
યુનિક આઈડેન્ટિફિકેશન ઓથોરિટી ઓફ ઈન્ડિયા  દ્વારા ઈન-હાઉસ વિકસાવવામાં આવેલ AI/ML આધારિત ફેસ ઓથેન્ટિકેશન સોલ્યુશન હવે રાજ્ય સરકારના વિભાગો, કેન્દ્ર સરકારના મંત્રાલયો અને કેટલીક બેંકો સહિત 47 સંસ્થાઓ દ્વારા ઉપયોગમાં લેવાય છે.
ઘણા ઉપયોગોમાં, તેનો ઉપયોગ આયુષ્માન ભારત પ્રધાન મંત્રી જન આરોગ્ય યોજના હેઠળ લાભાર્થીઓની નોંધણી માટે કરવામાં આવે છે; પીએમ કિસાન યોજનામાં લાભાર્થીઓના પ્રમાણીકરણ માટે અને પેન્શનરો દ્વારા ઘરે બેઠા ડિજિટલ હયાતી પ્રમાણપત્રો બનાવવા માટે. તેનો ઉપયોગ કેટલાક સરકારી વિભાગોમાં કર્મચારીઓની હાજરીને ચિહ્નિત કરવા અને કેટલીક અગ્રણી બેંકોમાં તેમના બિઝનેસ કોરસપોન્ડન્ટ્સ દ્વારા બેંક ખાતા ખોલવા માટે કરવામાં આવે છે.
ઘણા રાજ્યોમાં, આંધ્રપ્રદેશની સરકાર લાયક ઉચ્ચ શિક્ષણ ધરાવતા વિદ્યાર્થીઓને ફી ભરપાઈ માટે જગન્ના વિદ્યા દીવેના યોજના માટે અને આર્થિક રીતે પછાત વર્ગોની મહિલાઓને કલ્યાણ વિતરણ માટે EBC નેસ્થમ યોજના હેઠળ આધાર આધારિત ફેસ ઓથેન્ટિકેશનનો ઉપયોગ કરી રહી છે.
ફેસ ઓથેન્ટિકેશન ઉપયોગની સરળતા, ઝડપી પ્રમાણીકરણ જેવી સુવિધાઓ પ્રદાન કરે છે અને તેને ફિંગરપ્રિન્ટ અને OTP પ્રમાણીકરણ સાથે પ્રમાણીકરણ સફળતા દરને મજબૂત કરવા માટે વધારાની પદ્ધતિ તરીકે પસંદ કરવામાં આવે છે. તે પ્રમાણીકરણ માટે જીવંત ઈમેજિસ મેળવે છે. તે અસામાજિક તત્વો દ્વારા કોઈપણ વિડિઓ રીપ્લે હુમલા અને સ્થિર ફોટો પ્રમાણીકરણના પ્રયાસો સામે સલામત છે.
ફેસ ઓથેન્ટિકેશન એક મજબૂત વિકલ્પ તરીકે પણ કામ કરી રહ્યું છે અને વરિષ્ઠ નાગરિકો અને તે તમામ લોકોને મદદ કરે છે જેમને મેન્યુઅલ વર્ક અથવા સ્વાસ્થ્ય સમસ્યાઓ સહિતના અનેક કારણોસર તેમની ફિંગરપ્રિન્ટની ગુણવત્તામાં સમસ્યા છે.
મે મહિનામાં પણ UIDAIએ રહેવાસીઓની વિનંતીને પગલે 14.86 મિલિયન આધાર અપડેટનો અમલ કર્યો હતો.
આધાર ઇ-કેવાયસી સેવા બેંકિંગ અને નોન-બેંકિંગ નાણાકીય સેવા ક્ષેત્રોમાં પારદર્શક અને સુધારેલ ગ્રાહક અનુભવ પ્રદાન કરીને અને વ્યવસાય કરવાની સરળતામાં મદદ કરીને મુખ્ય ભૂમિકા ભજવવાનું ચાલુ રાખે છે. એકલા મે મહિનામાં 254 મિલિયનથી વધુ ઇ-કેવાયસી વ્યવહારો કરવામાં આવ્યા હતા.
મે 2023ના અંત સુધીમાં, આધાર ઇ-કેવાયસી વ્યવહારોની સંચિત સંખ્યા 15.2 બિલિયનને વટાવી ગઈ છે. ઇ-કેવાયસીને સતત અપનાવવાથી નાણાકીય સંસ્થાઓ, ટેલિકોમ સેવા પ્રદાતાઓ જેવી કંપનીઓના ગ્રાહક સંપાદન ખર્ચમાં નોંધપાત્ર ઘટાડો થાય છે.
પછી ભલે તે લાસ્ટ માઇલ બેંકિંગ માટે AePS હોય, ઓળખ ચકાસણી માટે e-KYC હોય, સીધા ફંડ ટ્રાન્સફર અથવા પ્રમાણીકરણ માટે આધાર સક્ષમ DBT હોય, આધાર, ભારતના ડિજિટલ પબ્લિક ઇન્ફ્રાસ્ટ્રક્ચરનો પાયો અને સુશાસનનું સાધન, રહેવાસીઓ માટે જીવનશૈલીની સરળતામાં સુધારો કરવામાં ઉત્તમ ભૂમિકા ભજવી રહ્યું છે.
YP/GP/JD
(Visitor Counter : 122
માર્ગ પરિવહન અને રાજમાર્ગ મંત્રાલય
વિગતવાર અકસ્માત અહેવાલ અને વીમા પ્રમાણપત્રમાં માન્ય મોબાઇલ નંબરનો સમાવેશ કરવા માટે જાહેરનામું બહાર પાડવામાં આવ્યું
માર્ગ પરિવહન અને ધોરીમાર્ગ મંત્રાલયે 25 ફેબ્રુઆરી 2022ના રોજ જાહેરનામું બહાર પાડ્યું છે જેથી એક્સિડન્ટ ક્લેમ ટ્રિબ્યુનલ  દ્વારા મોટર દાવાઓના ઝડપી સમાધાન માટે માર્ગ અકસ્માતોની વિગતવાર તપાસ, વિગતવાર અકસ્માત અહેવાલ  અને તેના રિપોર્ટિંગની સાથે વિવિધ હિતધારકો માટે સમયમર્યાદાઓ ફરજિયાત કરવામાં આવે. વધુમાં, તેણે વીમા પ્રમાણપત્રમાં માન્ય મોબાઇલ નંબરનો સમાવેશ ફરજિયાત કર્યો છે.
ફરજિયાત મોબાઈલ નંબર અને DAR નિયમો જોવા માટે અહીં ક્લિક કરો
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 157
પ્રધાનમંત્રીનું કાર્યાલય
પ્રધાનમંત્રીએ રાણી લક્ષ્મીબાઈને તેમની જયંતી પર યાદ કર્યા
પ્રધાનમંત્રી શ્રી નરેન્દ્ર મોદીએ રાણી લક્ષ્મીબાઈને તેમની જયંતી પર યાદ કર્યા છે. શ્રી મોદીએ કહ્યું કે તેમના સાહસ અને આપણા રાષ્ટ્ર માટે અમૂલ્ય યોગદાનને ક્યારેય ભૂલી શકાય નહીં.
પ્રધાનમંત્રીએ ટ્વીટ કર્યું;
"રાણી લક્ષ્મીબાઈને તેમની જયંતી પર યાદ કરીએ છીએ. તેમના સાહસ અને આપણા રાષ્ટ્ર માટેના સ્મારક યોગદાનને ક્યારેય ભૂલી શકાય નહીં. તેઓ સંસ્થાનવાદી શાસન સામેના તેમના અડગ વિરોધ માટે પ્રેરણાના સ્ત્રોત છે. ગયા વર્ષે આ દિવસે મારી ઝાંસીની મુલાકાતની ઝલક શેર કરી છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પેટ્રોલિયમ અને કુદરતી ગેસ મંત્રાલય
શ્રી ધર્મેન્દ્ર પ્રધાને પ્રધાનમંત્રી રાષ્ટ્રીય રાહત ભંડોળમાં એક મહિનાનો પગાર દાન કર્યો
કેન્દ્રીય પેટ્રોલિયમ અને કુદરતી ગેસ અને સ્ટીલ પ્રધાન શ્રી ધર્મેન્દ્ર પ્રધાને કોવિડ-19ના રોગચાળા પછી રાહત કાર્ય માટે પ્રધાનમંત્રી રાષ્ટ્રીય રાહત ભંડોળમાં એમનો એક મહિનાનો પગાર આપ્યો છે. શ્રી પ્રધાને ટ્વીટ કરીને કહ્યું હતું કે, “અત્યારે મુશ્કેલીના સમયમાં ચાલો આપણે સૌથી વધુ જરૂરિયાત હોય એવા લોકોને સાથસહકાર આપીએ. #Covid-19 રોગચાળાને ધ્યાનમાં રાખીને મેં મારા એક મહિનાનો પગાર દાન કર્યો છે અને મારાં એમપીએલએડીએસમાંથી રૂ. 1 કરોડ પ્રધાનમંત્રીના રાષ્ટ્રીય રાહત ભંડોળમાં આપ્યું છે, જેનો ઉદ્દેશ વંચિતોના ચહેરા પર ખુશી લાવવામાં મદદરૂપ થવાનો છે.”
GP/DS
(Visitor Counter : 100
રેલવે મંત્રાલય
મંત્રીમંડળે નાણાકીય વર્ષ 2020-21 માટે રેલવેના કર્મચારીઓ માટે કામગીરી સાથે જોડાયેલા બોનસને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે તમામ લાયકાત ધરાવતા નોન-ગેઝેટેડ રેલવે કર્મચારીઓ  માટે નાણાકીય વર્ષ 2020-21 માટે 78 દિવસના વેતનને સમકક્ષ કામગીરી સાથે જોડાયેલું બોનસ  મંજૂર કર્યું હતું.
રેલવેના કર્મચારીઓને 78 દિવસના પીએલબીની ચુકવણી માટે સરકારને અંદાજે રૂ. 1984.73 કરોડનો ખર્ચ થશે. આ વેતનની ગણતરી લાયકાત ધરાવતા નોન-ગેઝેટેડ રેલવે કર્મચારીઓને પીએલબીની ચુકવણી માટે ગણતરી સૂચિત ટોચમર્યાદા દર મહિને રૂ. 7000/-ને આધિન છે. લાયકાત ધરાવતા રેલવે કર્મચારીઓને મહત્તમ ચુકવવાપાત્ર રકમ 78 દિવસ માટે રૂ. 17,951 છે.
આ નિર્ણયથી રેલવેના આશરે 11.56 લાખ નોન-ગેઝેટેડ કર્મચારીઓને લાભ થશે એવી શક્યતા છે. લાયકાત ધરાવતા રેલવે કર્મચારીઓને પીએલબીની ચુકવણી દર વર્ષે દશેરા/પૂજાની રજાના દિવસ અગાઉ થાય છે. મંત્રીમંડળના આ નિર્ણયનો અમલ ચાલુ વર્ષે પણ રજાના દિવસો અગાઉ થશે.
નાણાકીય વર્ષ 2010-11થી 2019-20 સુધીના નાણાકીય વર્ષો માટે 78 દિવસના વેતનની પીએલબી ચુકવણી થઈ હતી. નાણાકીય વર્ષ 2020-21 માટે પીએલબી 78 દિવસના વેતનને સમકક્ષ રહેશે, જેની ચુકવણીથી કર્મચારીઓને રેલવેની કામગીરી સુધારવા માટે કામ કરવા માટે પ્રોત્સાહન મળશે એવી અપેક્ષા છે.
રેલવે પર કામગીરી સાથે સંકલિત બોનસ નોન-ગેઝેટેડ રેલવે કર્મચારીઓ ને આવરી લે છે, જેઓ સંપૂર્ણ દેશમાં પથરાયેલા છે.
પીએલબીની ગણતરી કરવા માટેની પદ્ધતિઃ
- પીએલબી મંત્રીમંડળે વર્ષ 1998-99થી 2013-14  વર્ષ માટે 23.9.2000ના રોજ એની બેઠકમાં ફોર્મ્યુલા મુજબ પીએલબીની ચુકવણી કરી છે. આ ફોર્મ્યુલાના ઇનપુટ હતાઃ આઉટપુટ આધારિત, જેમાં આઉટપુટ ઇક્વિટેડ નેટ ટન કિલોમીટરને સમકક્ષ અને કેપિટલ વેઇટેજ દ્વારા સંશોધિત ઇનપુટ નોન-ગેઝેટેડ સ્ટાફની સંખ્યા  સાથે સંબંધિત છે.
b) નાણાકીય વર્ષ 2012-13 માટે 78 દિવસ માટે પીએલબીને એ શરત સાથે વિશેષ કેસ તરીકે મંજૂરી આપવામાં આવી હતી કે પીએલબી માટેની ફોર્મ્યુલા છઠ્ઠા સીપીસી અને નાણાં મંત્રાલયની ભલામણોને ધ્યાનમાં રાખીને ફરી નક્કી કરવામાં આવી હતી. પરિણામે રેલવે મંત્રાલયે નવી ફોર્મ્યુલા બનાવવા સમિતિની રચના કરી હતી.
- સમિતિએ ભલામણ કરી હતી કે, વર્ષ 2000ની ફોર્મ્યુલા અને ઓપરેશન રેશિયો  પર આધારિત નવી ફોર્મ્યુલા એમ બંનેના વેઇટેજનો રેશિયો 50 : 50 હોઈ શકે છે. આ ફોર્મ્યુલાએ ફિઝિકલ માપદંડોની દ્રષ્ટિએ અને નાણાકીય માપદંડોની દ્રષ્ટિએ કામગીરીનું સમાન પ્રતિનિધિત્વ સુનિશ્ચિત કર્યું હતું. સમિતિએ ભલામણ કરેલી ફોર્મ્યુલા 2014-15થી 2019-20 સુધી પીએલબીની ગણતરી માટે ઉપયોગ થઈ છે.
પૃષ્ઠભૂમિ:
રેલવે ભારત સરકારનું પ્રથમ વિભાગ હતું, જેણે પીએલબીની વિભાવના સૌપ્રથમ વર્ષ 1978-80માં રજૂ કરી હતી. એ સમયે મુખ્યત્વે રેલવેની સંપૂર્ણ અર્થતંત્રમાં કામગીરીમાં માળખાગત ટેકા તરીકે નોંધપાત્ર ભૂમિકા ધ્યાનમાં લેવામાં આવી હતી. રેલવેની કામગીરીના સંપૂર્ણ સંદર્ભમાં ‘ધ પેમેન્ટ ઓફ બોનસ એક્ટ – 1965’નાં આધારે બોનસની વિભાવના સામે પીએલબીની વિભાવના પ્રસ્તુત કરવામાં આવી હતી. પેમેન્ટ બોનસ એક્ટ રેલવે પર લાગુ થતો ન હોવા છતાં એ સિદ્ધાંતમાં સામેલ બૃહદ સિદ્ધાંતો “પગાર/વેતન ટોચમર્યાદા” નક્કી કરવાના, પગાર/વેતન વગેરેની પરિભાષા નક્કી કરવાના ઉદ્દેશ માટે જાળવવામાં આવ્યાં હતાં. રેલવે માટે પીએલબી યોજના 1979-80થી લાગુ હતી અને બે માન્યતાપ્રાપ્ત સંગઠનો ઓલ ઇન્ડિયા રેલવેમેન્સ ફેડરેશન અને નેશનલ ફેડરેશન ઓફ ઇન્ડિયન રેલવેમેન સાથે ચર્ચા કરીને સુધારા કરવામાં આવ્યાં હતાં તથા એને મંત્રીમંડળની મંજૂરી મળી હતી. આ યોજનાની સમીક્ષા દર ત્રણ વર્ષે થાય છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 244
સૂક્ષ્મ, લઘુ અને મધ્યમ ઉદ્યોગ મંત્રાલય
ઉપરાષ્ટ્રપતિ આવતીકાલે ખાદી ઇન્ડિયા ક્વિઝ સ્પર્ધા શરૂ કરશે
ભારતના ઉપરાષ્ટ્રપતિ શ્રી એમ. વેંકૈયા નાયડુ આવતીકાલે નવી દિલ્હીમાં 'અમૃત મહોત્સવ વિથ ખાદી' નામની ડિજિટલ ક્વિઝ સ્પર્ધા શરૂ કરશે. 'આઝાદી કા અમૃત મહોત્સવ' ની ઉજવણી માટે ખાદી અને ગ્રામોદ્યોગ આયોગ  દ્વારા ક્વિઝની રચના કરવામાં આવી છે.
ક્વિઝ કોન્ટેસ્ટ જાહેર સ્વાતંત્ર્ય સંગ્રામ, સ્વતંત્રતા સેનાનીઓના બલિદાન અને સ્વતંત્રતા પહેલાના સમયથી ખાદીના વારસા સાથે જનતાને જોડવાનો પ્રયત્ન છે. તેમાં ભારતીય સ્વાતંત્ર્ય સંગ્રામ, સ્વદેશી ચળવળ અને ભારતીય રાજનીતિમાં ખાદીની ભૂમિકા સંબંધિત પ્રશ્નોનો સમાવેશ કરવામાં આવશે.
ક્વિઝ સ્પર્ધા 15 દિવસ સુધી ચાલશે, એટલે કે 31 ઓગસ્ટ, 2021 થી 14 સપ્ટેમ્બર, 2021 સુધી, જેમાં દરરોજ 5 પ્રશ્નો KVIC ના તમામ ડિજિટલ પ્લેટફોર્મ પર મૂકવામાં આવશે. ક્વિઝમાં ભાગ લેવા માટે, https://www.kviconline.gov.in/kvicquiz/ ની મુલાકાત લેવાની જરૂર છે. સહભાગીઓએ 100 સેકન્ડની અંદર તમામ પાંચ પ્રશ્નોના જવાબ આપવાના રહેશે. ક્વિઝ દરરોજ સવારે 11 વાગ્યે શરૂ થશે અને આગામી 12 કલાક એટલે કે રાતના 11 વાગ્યા સુધી ઉપલબ્ધ રહેશે.
લઘુત્તમ સમયમર્યાદામાં મહત્તમ સાચા જવાબ આપનારા સહભાગીઓને એ દિવસ માટે વિજેતા જાહેર કરવામાં આવશે. કુલ 21 વિજેતાઓ  દરરોજ જાહેર કરવામાં આવશે. કુલ રૂ. 80,000 ની કિંમતની ખાદી ઇન્ડિયા ઇ-કૂપન્સ વિજેતાઓને દરરોજ આપવામાં આવશે જે KVIC ના ઓનલાઇન પોર્ટલ www.khadiindia.gov.in પર રિડીમ કરી શકાશે.
SD/GP/BT
(Visitor Counter : 253
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 184.31 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 13,672 થયું
સક્રિય કેસનું ભારણ હાલમાં 0.03% છે
સાજા થવાનો દર હાલમાં 98.76% નોંધાયો
છેલ્લા 24 કલાકમાં 1,918 દર્દીઓ સાજા થયા, કુલ વધીને 4,24,90,922 દર્દીઓ સાજા થયા
છેલ્લા 24 કલાકમાં ભારતમાં 1,335 નવા કેસ નોંધાયા
દૈનિક પોઝિટિવીટી દર 0.22% પહોંચ્યો
સાપ્તાહિક પોઝિટિવીટી દર હાલમાં 0.23% છે
કુલ 78.97 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 6,06,036 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી અને ફ્રાંસના રાષ્ટ્રપતિ મહામહિમ ઇમેન્યુઅલ મેક્રોન વચ્ચે ટેલીફોનિક સંવાદ
પ્રધાનમંત્રી શ્રી નરેન્દ્ર મોદીએ આજે ફ્રાંસના રાષ્ટ્રપતિ મહામહિમ ઇમેન્યુઅલ મેક્રોન સાથે ટેલિફોન પર વાતચીત કરી
પ્રધાનમંત્રીએ ફ્રાંસમાં થયેલા આતંકવાદી હુમલા બદલ રાષ્ટ્રપતિ મેક્રોનને પોતાની સંવેદના વ્યક્ત કરી અને આતંકવાદ, ઉગ્રવાદ અને કટ્ટરપંથીતા સામેની લડતમાં ફ્રાન્સને ભારતના સંપૂર્ણ સમર્થનનો પુનરોચ્ચાર કર્યો.
નેતાઓએ પરસ્પર હિતના તથા દ્વિપક્ષીય, પ્રાદેશિક અને વૈશ્વિક મુદ્દાઓ પર પણ ચર્ચા કરી, જેમાં કોવિડ-19ની રસીઓ પરવડે તે રીતે ઉપલબ્ધતા અને સુગમતામાં સુધારો, કોવિડ પછીની આર્થિક સદ્ધરતાની પુનઃપ્રાપ્તિ, ભારત-પ્રશાંત ક્ષેત્રમાં સહયોગ, દરિયાઇ સુરક્ષા, સંરક્ષણ સહયોગ, ડિજિટલ અર્થતંત્ર અને સાયબર સુરક્ષા, બહુપક્ષીકરણ અને હવામાન પરિવર્તન અને જૈવવિવિધતાને મજબૂત બનાવવી તે વિશે ચર્ચા કરી
બંને નેતાઓએ ભારત-ફ્રાન્સ વ્યૂહાત્મક ભાગીદારીએ તાજેતરના વર્ષોમાં પ્રાપ્ત કરેલી ઘનિષ્ઠતા અને બળ અંગે સંતોષ વ્યક્ત કર્યો હતો અને કોવિડ પછીના યુગમાં સાથે મળીને કામ કરવાનું ચાલુ રાખવા સંમત થયા હતા.
પ્રધાનમંત્રીએ જાહેર આરોગ્યની સ્થિતિ સામાન્ય થયા પછી ભારતમાં રાષ્ટ્રપતિ મેક્રોનને આવકારવાની ઇચ્છા વ્યક્ત કરી હતી.
SD/GP/BT
(
પ્રધાનમંત્રીનું કાર્યાલય
પ્રધાનમંત્રી સતર્કતા અને ભ્રષ્ટાચાર વિરોધ અંગેની રાષ્ટ્રીય પરિષદનું ઉદ્ઘાટન કરશે
પ્રધાનમંત્રી શ્રી નરેન્દ્ર મોદી 27 ઓક્ટોબર 2020ના રોજ સાંજે 4.45 કલાકે વીડિયો કોન્ફરન્સિંગના માધ્યમથી સતર્કતા અને ભ્રષ્ટાચાર વિરોધ અંગેની રાષ્ટ્રીય પરિષદ ‘સતર્ક ભારત, સમૃદ્ધ ભારત’નું ઉદ્ઘાટન કરશે.
આ પરિષદના ઉદ્ઘાટન સમારોહનું લાઇવ સ્ટ્રીમિંગ કરવામાં આવશે અને અહીં આપેલ લિંક પર તેને નિહાળી શકાશે.
https://pmindiawebcast.nic.in/
પૃષ્ઠભૂમિ:
ભારતમાં કેન્દ્રીય અન્વેષણ બ્યૂરોના ઉપક્રમે દર વર્ષે 27 ઓક્ટોબરથી 2 નવેમ્બર દરમિયાન ઉજવાતા ‘સતર્કતા જાગૃતિ સપ્તાહ’ના ઉપલક્ષમાં રાષ્ટ્રીય પરિષદનું આયોજન કરવામાં આવે છે. આ પરિષદમાં યોજવામાં આવતી પ્રવૃત્તિઓમાં સતર્કતા સંબંધિત મુદ્દાઓ કેન્દ્ર સ્થાને હોય છે જેનો ઉદ્દેશ લોકોમાં જાગૃત્તિનો પ્રસાર કરવાનો અને લોકભાગીદારી દ્વારા સાર્વજનિક જીવનમાં અખંડતા અને પ્રામાણિકતાને પ્રોત્સાહન આપવાની ભારતની પ્રતિબદ્ધતાનો પુનરુચ્ચાર કરવાનો હોય છે.
આ ત્રણ દિવસીય પરિષદમાં વિદેશી ન્યાયક્ષેત્રોમાં તપાસ સંબંધિત પડકારો; ભ્રષ્ટાચાર વિરુદ્ધ પદ્ધતિસર અંકુશ માટે નિવારાત્મક સતર્કતા; આર્થિક સમાવેશિતા માટે પદ્ધતિસર સુધારા અને બેંકોના કૌભાંડો રોકવા; વિકાસના એન્જિન તરીકે અસરકારક ઓડિટ; ભ્રષ્ટાચાર વિરોધી લડતને વેગ આપવા માટે ભ્રષ્ટાચાર નિવારણ અધિનિયમમાં તાજેતરમાં કરવામાં આવેલા સુધારા; ક્ષમતા નિર્માણ અને તાલીમ; ઝડપી અને વધુ અસરકારક તપાસ સક્ષમકર્તા તરીકે બહુવિધ એજન્સી સંકલન; આર્થિક ગુનાખોરીમાં ઉભરતા વલણો, સાઇબર ગુના અને આંતરરાષ્ટ્રીય સુનિયોજિત ગુનાખોરી-નિયંત્રણમાં લેવાના પગલાં અને ગુના અન્વેષણ એજન્સીઓ વચ્ચે શ્રેષ્ઠ કામગીરીઓનું આદાનપ્રદાન જેવા મુદ્દાઓ પર ચર્ચા કરવામાં આવશે.
આ પરિષદમાં નીતિ ઘડનારાઓ અને પ્રેક્ટિશનરો એક સહિયારા મંચ પર આવશે અને પદ્ધતિસર સુધારા તેમજ નિવારાત્મક સતર્કતા પગલાંઓ દ્વારા ભ્રષ્ટાચાર નાથવાના સક્ષમકર્તાઓ તરીકે કામ કરશે જેથી સારા સુશાસન અને જવાબદારીપૂર્ણ પ્રશાસનની શરૂઆત થઇ શકે. ભારતમાં ઇઝ ઓફ ડુઇંગને સક્ષમ કરવા માટે આ નોંધપાત્ર યોગદાનકર્તા પરિબળ છે.
કેન્દ્રીય રાજ્યમંત્રી , પૂર્વોત્તર પ્રદેશ વિકાસ , MoS PMO, કાર્મિક, જાહેર ફરિયાદ, અણુ ઉર્જા અને અવકાશ, ડૉ. જીતેન્દ્રસિંહ આ પ્રસંગે પ્રારંભિક સત્રમાં સંબોધન આપશે.
આ પરિષદમાં રાજ્યો/ કેન્દ્ર શાસિત પ્રદેશોમાંથી ભ્રષ્ટાચાર વિરોધી બ્યૂરો, સતર્કતા બ્યૂરો, આર્થિક ગુનાખોરી શાખા/CIDના વડાઓ; COV, CBIના અધિકારીઓ અને વિવિધ કેન્દ્રીય એજન્સીઓના પ્રતિનિધિઓ ભાગ લેશે. ઉદ્ઘાટન સત્રમાં રાજ્યો/ કેન્દ્ર શાસિત પ્રદેશોના મુખ્ય સચિવો અને DGsP પણ ઉપસ્થિત રહેશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રી શ્રીએ ઇટાવા, UP ખાતે સ્વાનિધિ મહોત્સવની પ્રશંસા કરી
પ્રધાનમંત્રી શ્રી નરેન્દ્ર મોદીએ ઇટાવા, UP ખાતે સ્વાનિધિ મહોત્સવની પ્રશંસા કરી છે જ્યાં મહત્તમ લોન વિતરણ અને ડિજિટલ વ્યવહારોને પ્રોત્સાહિત કરવામાં ઉત્કૃષ્ટ યોગદાન બદલ પ્રધાનમંત્રી સ્વાનિધિ યોજનાના લાભાર્થીઓનું કાર્યક્રમ દરમિયાન સન્માન કરવામાં આવ્યું હતું.
એક ટ્વીટમાં, પ્રધાનમંત્રીએ કહ્યું;
"इटावा की यह पहल बहुत प्रशंसनीय है! ऐसे आयोजन डिजिटल लेनदेन को बढ़ावा देने के साथ ही प्रधानमंत्री स्वनिधि योजना में बढ़-चढ़कर योगदान देने वालों को सम्मानित करने का माध्यम भी बन रहे हैं।"
YP/GP/JD
(